Petition to the Praepositus
Material: papyrus
Place: Arsinoites
Categories: Eingabe
Isidoros an den praepositus pagi Dioskoros
Schaden (Kleinvieh)
Διοσκόρῳ πραιποσίτῳ ε πάγου 
παρὰ Ἰσιδώρου Πτολεμαίου ἀπὸ κώμης Καρανίδος. κέκτημαι ἀρού
ρας ὑπὲρ τὰς ὀγδοήκοντα, ὑπὲρ ὧν μὴ σπειρομένων τὰ τῷ ταμείῳ 
πολλῷ χρόνῳ τελῶ καὶ τούτων ἕνεγκα εἰς πενίαν περιέστην. μά
λα γὰρ μόλις μετὰ τοσούτων καμάτων καὶ ἀναλωμάτων ἀπὸ τού
των ἐν σί[τ]ῳ μόνας ἀρούρας ὀκτὼ κατέσπιρα καὶ 
ἀρούρας δύο. ἐπεὶ οὖν ἅμα τῇ φυῇ τούτων Ἀμμωνᾶς Καπέει καὶ 
Σαμβάθιον Συρίωνος καὶ Σωτᾶς Ἀχιλλᾶ καὶ Πτολλᾶς Ἀρίστωνος τὰς 
ἑαυτῶν βοῦς ἐπαφῆκαν ταῖς ἐν σίτῳ καὶ ταύτας καταβεβρώκασιν, 
καὶ τότε βιβλία σοι περὶ τούτου ἐπιδέδωκα.  ἀλλʼ οἵστερον 
καὶ καρπὸν δεδωκώτα καὶ εἰς ἀκμὴν ἔλθοντα, πρὶν θερισθῆ
ναι, πάλιν οἱ αὐτοὶ ἐπιβουλεύοντές μοι καὶ μεγάλα δυνόμενοι ἐπὶ 
τῶν τόπων, βουλόμενοί μαι τὴν ἰδίαν ἐνκαταλῖψε, τὰς αὐτὰς βοῦς 
εἰς τὸν σπόρον παραστήσαντες, τέλαιον καταβρωθῆναι ἐπέ
τρεψαν ὡς μηδὲν τὸ σύνολον ἐκῖσαι εὑρίσκεσθαι οὐδὲν δὲ ἧττον 
καὶ Ἅρπαλος ποιμὴν εἰς τὸν χορτόσπερμον καὶ τὸν χόρτον τὸν 
κωπέντα καὶ ἀποκίμενον ἐν τῷ πεδίῳ ἐπαφῆκεν τὰ ἑαυτοῦ θρέμματα καὶ ταῦ
τα καταβεβρώκασιν.  καὶ διὰ τοῦτο ἀποσιωπᾶν μὴ δυνόμενος 
τῶν μιζόνων πολλάκις προσταξάντων τὰ καταλαμβανώμενα 
ζῷα ἀδικοῦντα ἀλλοτρίου[ς] καρποὺς ταῦτα καταπωλῖσθαι καὶ 
τῷ μὲν ταμείῳ μέρος χωρῖν καὶ τῷ τὴν βλάβην πεπονθότι 
τὸ ἄλλο μέρος, μετὰ τοῦ καὶ κίνδυνον ἐκδέξασθαι τοὺς τού
των νομέας ἤτοι δεσπότας, τὰ βιβλία ἐπιδίδωμι ἀξιῶν ἀχθῆ
ναι αὐτοὺς ἐπὶ σοῦ καὶ τῇ ἀκαλουθίᾳ χρήσασθαι. διευτύχει. 
τοῖς ἐσομένοις ὑπάτοις τὸ δ, Παῦνι ϛ, 
Ἰσίδωρος ἐπιδέδωκα. Ἥρων ἔγραψα ὑπὲρ αὐτοῦ ἀγρμμάτου.